
Rīgā 2022. gada 3. maijā (prot. Nr. 25 9. §)
Kārtība, kādā tiek veikta pārrobežu informācijas apmaiņa par autoceļu lietošanas nodevas maksāšanas pārkāpumiem
Izdoti saskaņā ar Autoceļu lietošanas nodevas likuma 8.1 panta piekto daļu
· 1. Noteikumi nosaka kārtību, kādā veic informācijas apmaiņu ar citiem Eiropas Savienības dalībvalstu kontaktpunktiem par autoceļu lietošanas nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku vai turētāju.
· 2. Noteikumos lietotie termini:
· 2.1. automatizēta meklēšana – tiešsaistes piekļuves procedūra datu meklēšanai vienas, vairāku vai visu Eiropas Savienības dalībvalstu datubāzēs;
· 2.2. valsts kontaktpunkts – transportlīdzekļu reģistrācijas datu pārrobežu apmaiņas veikšanai norīkota Eiropas Savienības dalībvalsts kompetentā iestāde atbilstoši Autoceļu lietošanas nodevas likuma 8.1 panta otrajai daļai.
· 3. Informācijas apmaiņu par transportlīdzekli un tā īpašnieku vai turētāju veic, izmantojot Eiropas transportlīdzekļu un vadītāja apliecību informācijas sistēmas (Eucaris) lietojumprogrammu un šīs lietojumprogrammas atjauninātās versijas.
· 4. Informāciju par transportlīdzekli un tā īpašnieku vai turētāju nesniedz, ja transportlīdzekļu un to vadītāju valsts reģistrā ir norāde, ka transportlīdzeklis ir meklēšanā vai norakstīts. Šādā gadījumā uz pieprasījumu tiek nosūtīts paziņojums "neizpaužama informācija".
· 5. Lai saņemtu piekļuvi automatizētajai meklēšanai, Valsts policija šo noteikumu 3. punktā minētajā kārtībā nosūta citas valsts kontaktpunktam šādus datus par transportlīdzekli:
· 5.1. transportlīdzekļa reģistrācijas numurs;
· 5.2. ziņas par autoceļu lietošanas nodevas maksāšanas pārkāpumu;
· 5.3. transportlīdzekļa reģistrācijas dalībvalsts (dalībvalsts, kurā ir reģistrēts transportlīdzeklis, ar ko izdarīts pārkāpums);
· 5.4. dalībvalsts, kurā izdarīts pārkāpums;
· 5.5. pārkāpuma izdarīšanas datums;
· 5.6. pārkāpuma izdarīšanas laiks.
· 6. Ja no citas valsts kontaktpunkta tiek saņemts pieprasījums par transportlīdzekli, kuram konstatēts autoceļu lietošanas nodevas maksāšanas pārkāpums, attiecīgajam citas valsts kontaktpunktam tiek piešķirta piekļuve automatizētai meklēšanai transportlīdzekļu un to vadītāju valsts reģistrā šādiem datiem:
· 6.1. par transportlīdzekli:
· 6.1.1. transportlīdzekļa reģistrācijas numurs;
· 6.1.2. transportlīdzekļa identifikācijas numurs (VIN);
· 6.1.3. transportlīdzekļa reģistrācijas valsts;
· 6.1.4. transportlīdzekļa marka un modelis;
· 6.1.5. transportlīdzekļa kategorijas kods;
· 6.1.6. EURO emisiju klase;
· 6.2. par transportlīdzekļa īpašnieku vai turētāju – fizisku personu:
· 6.2.1. vārds, uzvārds (uzvārds rakstāms ar lielajiem burtiem);
· 6.2.2. dzimšanas datums;
· 6.2.3. personas kods;
· 6.2.4. adrese – mājas numurs, ielas nosaukums, administratīvā teritorija, pasta indekss, valsts (adrese rakstāma ar lielajiem burtiem);
· 6.3. par transportlīdzekļa īpašnieku vai turētāju – juridisku personu:
· 6.3.1. nosaukums (nosaukums rakstāms ar lielajiem burtiem);
· 6.3.2. tiesiskā forma;
· 6.3.3. adrese – mājas numurs, ielas nosaukums, administratīvā teritorija, pasta indekss, valsts (adrese rakstāma ar lielajiem burtiem);
· 6.3.4. reģistrācijas numurs.
· 7. Informācijai, kas satur personas datus un ir iegūta, veicot informācijas apmaiņu par autoceļu lietošanas nodevas maksāšanas pārkāpumiem, tiek nodrošināta datu drošība un aizsardzība atbilstoši normatīvajiem aktiem par personas datu aizsardzību.
Informatīva atsauce uz Eiropas Savienības direktīvām
· Noteikumos iekļautas tiesību normas, kas izriet no Eiropas Parlamenta un Padomes 2019. gada 19. marta Direktīvas (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (pārstrādātā redakcija) (Dokuments attiecas uz EEZ).

	Ministru prezidenta pienākumu izpildītājs ‒ finanšu ministrs
	(paraksts*)
	J. Reirs

	Satiksmes ministrs
	(paraksts*)
	T. Linkaits


* Dokuments ir parakstīts ar drošu elektronisko parakstu

